नई दिल्ली (आईएएनएस)। गूगल ने भारत के रेलवे स्टेशनों को मुफ्त इंटरनेट उपलब्ध कराने का अपना सार्वजनिक वाई-फाई प्रोग्राम को सफलतापूर्वक पूरा कर लिया है। इसी तरह असम का डिब्रूगढ़ रेलवे स्टेशन गुरुवार को गूगल के इस प्रोग्राम से जुड़ने वाला 400 वां स्टेशन बन गया है। बता दें कि गूगल ने रेलटेल की मदद से 2016 में सरकार के डिजिटल इंडिया कार्यक्रम के तहत एक प्रमुख पहल के रूप में भारत के 400 रेलवे स्टेशनों को निःशुल्क वाई-फाई सेवाएं उपलब्ध कराने एक प्रोग्राम लॉन्च किया था।